న్యూఢిల్లీ : ఎయిర్సెల్-మాక్సిస్ ఒప్పందం కేసులో మాజీ టెలికాం మంత్రి దయానిధి మారన్, ఆయన సోదరుడు కళానిధి మారన్ను నిర్దోషులుగా ప్రకటిస్తూ ప్రత్యేక కోర్టు ఇచ్చిన ఉత్తర్వులపై ఎన్ఫోర్స్మెంట్ డైరెక్టరేట్ సుప్రీంకోర్టును ఆశ్రయించింది. ఈ కేసులో జప్తు చేసిన ఆస్తులను రిలీజ్ చేయాల్సిందిగా ఆదేశించవద్దని అత్యున్నత న్యాయస్థానాన్ని కోర్టు కోరింది. మధ్యాహ్నం 2 గంటలకు ఈ కేసు విచారణ చేపట్టే అవకాశం ఉంది.మలేషియా కంపెనీకి తన సంస్థను విక్రయించాలని ఎయిర్సెల్ ఓనర్పై మారన్ ఒత్తిడి చేశారని, ఇందుకు గాను మారన్కు ముడుపులు ముట్టాయని ఆయనపై అభియోగం. నిందితులిద్దరూ (మారన్ సోదరులు) ఈ ఆరోపణలను తీవ్రంగా ఖండించారు. దీనిపై విచారణ జరిపిన కోర్టు ఊహాజనిత ప్రకటనలతో సాక్షులు కేసును తప్పుదోవ పట్టించారని, ఇలాంటి వాదనలపై నిందితులుగా ముద్రవేయలేమని, ప్రాథమికంగా కేసును నమోదు కూడా చేయలేమని ప్రత్యేక జడ్జి తీర్పు ఇస్తూ మారన్ సోదరులను కేసు నుంచి విముక్తి చేశారు. దీనిపై మారన్ సైతం స్పందిస్తూ, ఎలాంటి ఆధారాలు లేకుండా సీబీఐ తనపై కేసు నమోదు చేసిందని, ఈ కేసు రాజకీయదురుద్దేశంతో కూడుకున్నదే అయినా మంత్రి పదవికి తాను రాజీనామే చేసి తన నిర్దోషిత్వాన్ని నిరూపించుకున్నానని అన్నారు. తానెప్పుడూ అధికార దుర్వినియోగానికి పాల్పడలేదన్నారు. న్యాయవ్యవస్థపై తమకున్న నమ్మకాన్ని ప్రత్యేక కోర్టు తీర్పు మరోసారి నిలుపుకొందని అ్ననారు. గత ఆరేళ్ల దర్యాప్తులో ఎన్నో సమస్యలు ఎదుర్కొన్నానని, నిజం ఎప్పటికైనా గెలుస్తుందని రుజువైందని తీర్పుపై హర్షం వ్యక్తం చేసారు.
newdhilly : airsel-maxis oppandam kesulo maji telicom mantri dayanidhi maran, aayana sodarudu kalanidhi maarannu nirdoshulugaa prakatistuu pratyeka kortu ichina uttarvulapai enforsment directorate supreenkortunu aasrayinchindi. ee kesulo japtu chesina aastulanu rillees cheyalsindiga aadesinchavaddani atyunnata nyaayasthaanaanni kortu korindi. madhyaahnam 2 gantalaku ee kesu vichaarana chepatte avakaasam undi.maleshia kampeneeki tana samsthanu vikrayinchaalani airsel onarpai maran ottidi chesarani, induku gaanu maaranku mudupulu muttayani aayanapai abhiyogam. nindituliddaruu (maran sodarulu) ee aaropanalanu teevramgaa khandinchaaru. deenipai vichaarana jaripina kortu oohaajanita prakatanalatho saakshulu kesunu tappudova pattinchaarani, ilanti vaadanalapai ninditulugaa mudraveyalemani, praathamikamgaa kesunu namodu kuudaa cheyalemani pratyeka jadji teerpu istuu maran sodarulanu kesu nunchi vimukti chesaru. deenipai maran saitam spandistuu, elanti aadhaaraalu lekunda cbi tanapai kesu namodu chesindani, ee kesu raajakeeyaduruddesamto koodukunnade aina mantri padaviki taanu rajiname chesi tana nirdoshitvaanni niroopinchukunnaanani annaru. taaneppuduu adhikara durviniyogaaniki paalpadaledannaaru. nyaayavyavasthapai tamakunna nammakaanni pratyeka kortu teerpu marosari nilupukondani annaaru. gatha aarella daryaaptulo enno samasyalu edurkonnaanani, nijam eppatikaina gelustundani rujuvaindani teerpupai harsham vyaktam chesaru.